BEC บวกแรง 6% ลุ้นผลงาน H2/63 ฟื้นตัว-ปีหน้าพลิกกำไร แนะซื้อเป้า 5.60 บาท
BEC บวกแรง 6% ลุ้นผลงาน H2/63 ฟื้นตัว-ปีหน้าพลิกกำไร แนะซื้อเป้า 5.60 บาท
BEC บวกแรง 6% ลุ้นผลงาน H2/63 ฟื้นตัว-ปีหน้าพลิกกำไร แนะซื้อเป้า 5.60 บาท
5 ต.ค. 2563

ผู้สื่อข่าวรายงานว่า บริษัท บีอีซี เวิลด์ จำกัด (มหาชน) หรือ BEC ณ เวลา 16.14 น. อยู่ที่ระดับ 5.35 บาท บวก 0.30 บาท หรือ 5.94%  ด้วยมูลค่าซื้อขาย 160.37 ล้านบาท

บล.บัวหลวง ระบุในบทวิเคราะห์ว่า BEC ผลขาดทุนในไตรมาส 3/63 จะน้อยลง เหลือหลัก 100 ล้านบาท (หรือต่ำกว่านั้น) จากภาพรายได้ที่ฟื้นตัวเร็วกว่าต้นทุนที่กลับมา โดยละครรีรันยังสามารถทำเรตติ้งได้ดี (ไม่มีต้นทุนเพิ่ม)คาดว่ามีโอกาสที่จะเห็น BEC กลับมาทำกำไรได้อีกครั้งในไตรมาส 4/63 และต่อเนื่องไปถึงปีหน้า หลังจากการปรับโครงสร้างต้นทุนในช่วงที่ผ่านมา
สำหรับปัจจัยในระยะสั้นที่คาดจะสนับสนุนราคาหุ้นยังมาจาก 2 เรื่องคือ ข่าวการกลับมาของคุณประวิทย์ มาลีนนท์ ซึ่งหากเป็นจริงน่าจะเป็นปัจจัยหนุนราคาหุ้นได้ โดยมองว่าจุดแข็งของคุณประวิทย์คือ Connection กับทั้ง Agency, พนักงาน และที่สำคัญคือผู้จัดละคร อีกปัจจัยหนึ่งคือละครเรื่องใหม่ที่จะลงจออย่าง ร้อยเล่ห์มายา ที่ได้โป๊ป และเบลล่าโคจรกลับมาเจอกันอีกรอบหลังจากสร้างปรากฎการณ์ไว้ในบุพเพสันนิวาส
Fundamental:มีการปรับคำแนะนำขึ้นจาก ขาย เป็น ซื้อ ราคาเป้าหมาย 5.60 บาท